AI, ligjet anti-terror minojnë liritë themelore në Evropë
Evropa thotë se masat e sigurisë janë jetetike prë të luftuar kërcënimet terroriste pas sulmeve në Francë dhe vende të tjera
Organizata Amnesty International thotë se një mori ligjesh anti-terror në Evropë, po minojnë liritë themelore.Por shtetet evropiane thonë se masat e sigurisë janë jetike për të luftuar kërcënimin terrorist pas një seri sulmesh vdekjeprurëse në Francë dhe vende të tjera. Amnesty International thotë se ligjet kundër terrorit po e çojnë Evropën drejtë një gjendjeje të rrezikshme me masa sigurie të rrepta dhe të përhershme. Kartik Raj është me Amnesty International. Evropa po mëkëmbet pas një serie sulmesh terroriste gjatë dy vjetëve të fundit. Në nëntor të vitit 2015 vrasjet masive dhe shpërthimet në Paris bënë që Franca të shpallte gjendjen e jashtëzakonshme. Kjo çoi në anulimin e demonstratave, vendosjen e ndalim-qarkullimeve, vënien e të dyshuarve nën arrest shtëpiak dhe bastisjet pa urdhër gjykate. Kryeministri Bernard Cazeneuve njoftoi dy muaj më parë se gjendja e jashtëzakonshme do të zgjatet për herë të pestë, duke shtuar se është absolutisht e nevojshme për të siguruar nivelin më të lartë të mbrojtjes për qytetarët francezë. Por organizata thekson se këto pohime janë abuzim me pushtetin, përfshi arrestet shtëpiake të më shumë se 20 aktivistëve para bisedimeve për klimën në Paris në nëntor 2015, vetëm disa ditë pas sulmeve të Shtetit Islamik në këtë qytet. , thotë Kartik Raj me Amnesty International. Amnesty kritikoi gjithashtu Hungarinë se ka miratuar ato që i quan disa nga ligjet e sigurisë më të rrepta në Evropë. Në shtator 2015, një grup imigrantësh depërtoi në një pikë kufitare pasi hodhi gurë drejt policisë. Një prej tyre, Ahmed Hamed, sirian me banim në Qipro, që kishte shkuar për të ndihmuar prindërit e tij të moshuar drejt këtij udhëtimi, u arrestua dhe u dënua me 10 vjet burg nën akuzat për terrorizëm.. , thotë Kartik Raj me Amnesty International. Duke folur para dhënies së dënimit në nëntor, kryeministri hungarez Viktor Orban tha se qeveria thjesht po zbaton ligjet ekzistuese. Raporti i Amnesty International vjen ndërsa Bashkimi Evropian pritet të miratojë një direktivë të re për të standartizuar ligjet kundër terrorizmit, që blloku pretendon se janë jetike për të luftuar kërcënimin që i kanoset kontinentit.